Lehlogonolo Mashigo

Modikanalo Lehlogonolo Sebastian Mashigo, yo o itsegeng ka Hlogi Mash (yo o tshotsweng ka Phukwi a le masome a mabedi ka 1999) ke moAforika borwa wa moopedi wa amapiano, mmini le motshameki wa kgwele ya dinao yo o tshamekang fagare kwa setlhopheng sa SAFA Women's League sa Mamelodi Sundowns.Mtuta, Lukhanyo. "Meet the Amapiano and Mamelodi Sundowns Ladies star". KickOff. Retrieved 2024-03-22.

 Tiro ya setlhopha 
Ka 2020, Mashigo a ya kwa setlhopheng sa SAFA Women's League sa Mamelodi Sundowns. E ne e le karolo ya setlhopha se se neng sa fenya bo-simega ja SAFA Women's League ya 2020 se se neng sa dira gore ba iponele phatlha kwa COSAFA Women's Champions League ya ntlhantlha.

Ka 2021, o ne a le leloko la setlhopha sa Sundowns Ladies se se neng sa fenya dikopi tse tharo. Ba ne ba fenya COSAFA Women's Champions League ya ntlhantlha le CAF Women's Champions League. Ba feleletsa boraro joo ka go sireletsa bommampodi ja bone ja Hollywoodbets Super League ka Sedimonthole wa 2021.Voice, Diski (2021-12-05). "Sundowns Crowned Champions OF Hollywoodbets Super League | Diski Voice". Retrieved 2024-03-22.

Ba ne ba bona maemo a bobedi mo COSAFA Women's Champions League ya  2022 le mo CAF Women's Champions League ya 2022.Ba fenya Hollywoodbets Super League ngwaga wa boraro ka tatelano ka Ngwanatsele wa 2022."EN, FR, PR: Green Buffaloes stun Mamelodi Sundowns to win regional title". 2022-08-13. Retrieved 2024-03-22."AS FAR stun nine-woman Mamelodi Sundowns to clinch 2022 Caf Women's Champions League title | Goal.com South Africa". www.goal.com. 2022-11-13. Retrieved 2024-03-22.

Ka 2023 ba ne ba fenya dikopi tse tharo e le labobedi, ba simolola ka COSAFA Women's Champions League ya 2023. Ba tsaya gape sekgele sa Champions League fa ba fenya CAF Women's Champions League ya 2023. Ba feleletsa boraro joo ka bommampodi ja Hollywoodbets Super League ya 2023 ka Sedimonthole.Pillay, Alicia (2023-12-31). "Mamelodi Sundowns Ladies Ready for More Success after 2023 Triumph". gsport4girls. Retrieved 2024-03-22.

 Mmino le go bina 
O itsege ka leina la serala la Hlogi Mash.

Ka 2022 o ne a tlhagisiwa mo karolong ya boraro ya motseletsele wa ditokomane wa Sundowns Stories YouTube.Luthuli, Lusanda. "Double Life: Hlogi Mash Lives The Best Of Both Worlds". Soccer Laduma. Retrieved 2024-03-22. Tokomane ya gagwe e e bidiwang Hlogi- Shoe Shine and the Yanos e ne e supa botshelo ja gagwe jaaka sebini.Hlogi - Shoe Shine and The Yanos | Sundowns Stories Episode 3, retrieved 2024-03-22

O ne gape a golola tiro ya gagwe ya ntlha ya EP e ne e na le dipina di bidiwa Mamelodi, Jersey No. 7 (nomoro e a e aparang kwa Mamelodi Sundowns Ladies), Ke Bosso le EHH JOH e e reediwang ke bareetsi ba feta 90 000 mo Spotify.EHH JOH, 2022-07-26, retrieved 2024-03-22Mtuta, Lukhanyo. "Meet the Amapiano and Mamelodi Sundowns Ladies star". KickOff. Retrieved 2024-03-22.

Ka 2023 o ne a bereka mo pineng ya ga Mac Lopez, EmKay, MacG ya Hwiralang.Hwiralang (feat. Siko Wa Mmino & Hlogi Mash) [Mixed] by MacG, Emkay & Mac lopez on Apple Music, 2023-12-22, retrieved 2024-03-22 Pina e o e ne ya feta bareetsi ba le 1.6 million mo Spotify.Hwiralang, 2023-03-02, retrieved 2024-03-22

Ka 2024, Mash le sebini ka ene Hope Ramafalo e ne ya nna maAforika borwa a ntlha go fiwa tlotla ya TikTok ya polatinamo tse dintsi go dira kgwetlho ya go bina ya Hamba Wena. Ba iponagaditse mo setshwantshong sa motshikinyego sa pina yeo e e neng e lebeletswe ga 19 million mo Youtube go ema ka Moranang wa 2024.Booi, Silindokuhle (2024-02-20). "South African dancers become the first to receive a plaque for dancing". Bona Magazine. Retrieved 2024-04-27.

 Ditlotla 

 Mamelodi Sundowns Ladies 

 SAFA Women's League: 2020, 2021, 2022, 2023
 CAF Women's Champions League: 2021, 2023;maemo a bobedi: 2022
 COSAFA Women's Champions League: 2021, 2023; maemo a bobedi 2022

 Metswedi